CELEX: 62011CA0667
Language: ro
Date: 2013-06-06 00:00:00
Title: Cauza C-667/11: Hotărârea Curții (Camera a doua) din 6 iunie 2013 (cerere de decizie preliminară formulată de Administrativen sad — Varna — Bulgaria) — Paltrade EOOD/Nachalnik na Mitnicheski punkt — Pristanishte Varna pri Mitnitsa Varna [Politica comercială — Regulamentul (CE) nr. 1225/2009 — Articolele 13 și 14 — Produse de import originare din China — Taxe antidumping — Circumvenție — Reexpediere a mărfurilor prin Malaysia — Regulamentul de punere în aplicare (UE) nr. 723/2011 — Înregistrarea importurilor — Recuperarea taxelor antidumping — Retroactivitate]

3.8.2013   
            
            
               RO
            
            
               Jurnalul Oficial al Uniunii Europene
            
            
               C 225/20
            
         Hotărârea Curții (Camera a doua) din 6 iunie 2013 (cerere de decizie preliminară formulată de Administrativen sad — Varna — Bulgaria) — Paltrade EOOD/Nachalnik na Mitnicheski punkt — Pristanishte Varna pri Mitnitsa Varna
   (Cauza C-667/11) (1)
   
   (Politica comercială - Regulamentul (CE) nr. 1225/2009 - Articolele 13 și 14 - Produse de import originare din China - Taxe antidumping - Circumvenție - Reexpediere a mărfurilor prin Malaysia - Regulamentul de punere în aplicare (UE) nr. 723/2011 - Înregistrarea importurilor - Recuperarea taxelor antidumping - Retroactivitate)
   2013/C 225/33
   Limba de procedură: bulgara
   
      Instanța de trimitere
   
   Administrativen sad — Varna
   
      Părțile din procedura principală
   
   
      Reclamantă: Paltrade EOOD
   
      Pârâtă: Nachalnik na Mitnicheski punkt — Pristanishte Varna pri Mitnitsa Varna
   
      Obiectul
   
   Cerere de decizie preliminară — Administrativen sad — Varna — Interpretarea articolului 1 din Regulamentul de punere în aplicare (UE) nr. 723/2011 al Consiliului din 18 iulie 2011 privind extinderea taxei antidumping definitive impuse prin Regulamentul (CE) nr. 91/2009 privind importurile de anumite elemente de fixare din fier sau oțel originare din Republica Populară Chineză la importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca provenind din Malaysia (JO L 194, p. 6), precum și a Regulamentului (UE) nr. 966/2010 al Comisiei din 27 octombrie 2010 de deschidere a unei anchete privind eventuala eludare a măsurilor antidumping instituite prin Regulamentul (CE) nr. 91/2009 al Consiliului la importurile de anumite elemente de fixare din fier sau oțel originare din Republica Populară Chineză prin importuri de anumite elemente de fixare din fier sau oțel expediate din Malaysia, indiferent dacă au fost sau nu declarate ca fiind originare din această țară, și de supunere a acestor importuri la înregistrare (JO L 282, p. 29) — Perceperea retroactivă a unei taxe antidumping — Inexistența introducerii în sistemul vamal bulgar a unui sistem de înregistrare a produselor, diferit de sistemul care corespunde documentului administrativ unic (DAU) — Stabilirea sumei corespunzătoare a taxei antidumping percepute retroactiv
   
      Dispozitivul
   
   Articolul 14 alineatul (5) din Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, la care face trimitere articolul 2 din Regulamentul (UE) nr. 966/2010 al Comisiei din 27 octombrie 2010 de deschidere a unei anchete privind eventuala eludare a măsurilor antidumping instituite prin Regulamentul (CE) nr. 91/2009 al Consiliului la importurile de anumite elemente de fixare din fier sau oțel originare din Republica Populară Chineză prin importuri de anumite elemente de fixare din fier sau oțel expediate din Malaysia, indiferent dacă au fost sau nu declarate ca fiind originare din această țară, și de supunere a acestor importuri la înregistrare, trebuie interpretat în sensul că cerințe de înregistrare precum cele în discuție în litigiul principal sunt conforme cu această dispoziție și, în consecință, sunt suficiente pentru perceperea retroactivă a taxei antidumping în temeiul articolului 1 din Regulamentul de punere în aplicare (UE) nr. 723/2011 al Consiliului din 18 iulie 2011 privind extinderea taxei antidumping definitive impuse prin Regulamentul (CE) nr. 91/2009 privind importurile de anumite elemente de fixare din fier sau oțel originare din Republica Populară Chineză la importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca provenind din Malaysia în urma unei anchete prin care s-a stabilit existența unei circumvenții a taxelor antidumping definitive impuse prin Regulamentul (CE) nr. 91/2009 al Consiliului din 26 ianuarie 2009 privind impunerea unei taxe antidumping definitive asupra importurilor de anumite elemente de fixare din fier sau oțel originare din Republica Populară Chineză.
   Conform articolului 1 alineatul (2) din Regulamentul nr. 91/2009, nivelul taxei antidumping extinse percepute retroactiv pentru importurile anterioare intrării în vigoare a Regulamentului de punere în aplicare nr. 723/2011 se ridică la 85 % în privința „tuturor celorlalte societăți”.
   
      (1)  JO C 89, 24.3.2012.